FO SKAL HA LANDSMØTE 2027
I den forbindelse søker nå valgkomiteen etter delegater for FO Vestfold og Telemark.
FO sitt landsmøte avholdes 16. til 19. november 2027. Her møtes FO-ere fra hele landet for å bestemme retningen for FO de neste fire årene.
FO Vestfold og Telemark skal sende en delegasjon på ca 11 delegater i tillegg til varadelegater. Vi velger flere varadelegater i prioritert rekkefølge. Disse må være forberedt på å kunne reise på meget kort varsel.
Hva innebærer det å være delegat til landsmøte?
· Du må kunne delta på samlinger med FO Vestfold og Telemark i forkant av landsmøtet. Her skal vi lære om møte/taleteknikk, gå gjennom saker som vil komme opp samt egne forslag til saker, og fordele disse. Vi regner med en todagers samling, samt noen dag/kveldssamlinger. 
· Sette seg inn i landsmøte saker, vedtekter og representere FO Vestfold og Telemark sitt syn på landsmøtet.
· Være til stede på landsmøte hele perioden 16. til 19. november 2027
Disse samlingene samt selve landsmøtet, kan man søke arbeidsgiver om permisjon til.  
Valgkomiteen skal også foreslå en representant og to vara til Landsstyret. Det er den sentrale valgkomiteen som foreslår sammensetningen av de foreslåtte til Landsstyret for å sikre en jevn fordeling av de ulike profesjonene.
Hvordan melde interesse?
Hvis du har spørsmål om å være delegat, eller ønsker å melde din interesse kan du ta kontakt med valgkomiteens leder Madeleine Hillmann på e-post: madeleine.andersen.hillmann@siv.no
Ta også gjerne kontakt hvis du har forslag til engasjerte FO-ere som valgkomiteen bør snakke med.
Delegatene skal velges på representantskapsmøtet til FO Vestfold og Telemark i november i år. Ta derfor kontakt med valgkomiteen snarest om du er interessert!

